钦定古今图书集成/理学汇编/学行典/第136卷 > 易经 > 《系辞下》
## 钦定古今图书集成/理学汇编/学行典/第136卷 > 易经 > 《系辞下》

《易》曰：“公用射隼于高墉之上，获之，无不利。”子曰：“隼者，
禽也；弓矢者，器也；射之者，人也。君子藏器于身，待时
而动，何不利之有？动而不括，是以出而有获，语成器
而动者也。”

〈大全〉汉上朱氏曰：“藏可用之器，待可为之时，动无结碍，出则有获，唯乘屈信之理，而其用利者能之。”